
Tee ehitusloa andmine (Ancis Daumani tänav J1 // Ancis Daumani tänav L1 // Ancis Daumani tänav 2d) 

1. ASJAOLUD JA MENETLUSE KÄIK

29.07.2020 läbivaatamiseks laekus Ancis Daumani tänav J1 // Ancis Daumani tänav L1 // Ancis Daumani tänav 2d avalikult kasutatava juurdesõidutee ja parkla rajamiseks tee ehitusloa taotlus koos tee ehitusprojektiga, töö nr 17111, projekteerija OÜ Mastlop (linnavalitsuse dokumendiregistris nr 7534/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (dok. reg. nr. 7534/1-16).
Arhitektuuri- ja Linnaplaneerimise Amet kooskõlastas märkustega: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.

Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist on objekti ligipääsuks vajaliku tee ja kinnistu parkla ehitamisega), ning seetõttu eelhinnangut vastavalt KeHJS § 6 lg 2´3 ei anta“.
11.09.2020 kõik kaasatud isikud kooskõlastasid tee ehitusprojekti.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

3. OTSUS

3.1. Anda tee ehitusluba  Ancis Daumani tänav J1 // Ancis Daumani tänav L1 // Ancis Daumani tänav 2d avalikult kasutatava juurdesõidutee ja parkla rajamiseks vastavalt tee ehitusprojektile, töö nr 17111, projekteerija OÜ Mastlop.
3.2. Jätta algatamata juurdesõidutee ja parkla rajamise keskkonnamõju hindamist.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

